Irritasie van die nasie… – padvoldorings
Irritasie van die nasie…
Oktober 4, 2017 | maatjiema
Ek begin nou dink dat skole en onderwysers die lot moet aanvaar dat hulle totaal en al verantwoordelik gehou moet word vir kinders se opvoeding. Want die fok weet! Hulle leer níks by die huis nie!
'n Klipgooi van my huis af is daar 'n laerskool. Net 'n paar jaar terug was dit nog skool nommer twee op die ranglys van beste laerskole in die dorp (die Tiener het ook daar skool gegaan), maar so vier jaar terug het hulle besluit dat hulle geen blanke kinders meer toelaat nie. Dit was nie 'n kwessie dat hulle besluit het om net in engels onderrig aan te bied nie. Daar is blatant gesê dat hulle geen blanke kinders meer aanvaar nie. Right, fok hulle ook!
Langs die skool is 'n take-away kafee wat bestuur word deur 'n paar Pakistanis (ek was nou die dag amper in die kak by hulle want die Laatlam het 'n toffie probeer steel). Hulle verkoop maar net die nodige. Jy weet, goedkoop hondekos (ek is 'n hondekos-snob), sigarette, koeldrank en die mees grillerigste slap-tjips waaraan jy jou mond kan sit.
Om die cherry op die koek te sit het die kafee nog gratis Wi-Fi ook. Dit is om van te kots, ek sweer. Laat die mense net weet daar is gratis Wi-Fi en absolute chaos breek los! Voor skool, pouse en ná skool kan mens nie naby daardie kafee kom nie. Ek het eendag daar gaan twakkies koop toe vra ek die kinders waarom nou juis kafee toe hardloop vir kos. Kan hulle nie snoepie toe gaan nie? Pak hul ouers dan nie vir hulle kos in skooltoe nie? "No mam'. The snoepie she's closed down and our parents rather give us money for pies and slap chips."
Om dinge te vererger is die hoërskool langs die laerskool. Met ander woorde, as ek die Tiener drie maal per week moet gaan haal om haar na haar ekstra wiskunde klasse te vat, dan is dit 'n hoernes. Dis net kinders waar jy kyk. Die ander dag toe is enetjie so besig met haar selfoon dat sy in MY kar vasloop. Bid jou dit aan! Ek staan doodstil want ek sien ek gaan haar trap, en toe loop sy in my kar vas. Hulle loop left, right and centre oor die pad sonder om te kyk, bekke vol slap-tjips, o bliksem nee! En as mens nou links moet draai na my huis toe dan staan hulle en leë plastic bottels rondskop met hulle tasse in die middel van die pad. Dit is 'n nagmerrie!
Verlede week ry ek weer daai pad en voordat ek links draai begin ek maar byvoorbaat op my hooter lê want behoede jou siel as jy iemand raak ry in hierdie kontrei. Hulle sal jou kar net daar afbrand. Anyway, die kinders gee toe pad en ek voel 'n effense ke-doef-ke-doef (mens voel nie veel as jy 'n Jeep ry nie). Ek dog toe dit is 'n gat in die pad maar toe ek in die truspieëltjie kyk toe sien ek dat ek een van die laerskool kinders se skooltasse FAKTAP gery het. Se moer! Toe gee ek gas want ek gaan nie vir daai kind se tas en boeke betaal nie. Hy moes mos al hoeka geleer het om sy gat uit die strate te hou!
Skoolvakansies is dit 'n perd van 'n ander kleur. Dan gebeur daar niks behalwe 'n paar tieners wat rond hang vir die gratis Wi-Fi. Al wat kort is graspolle wat rond waai in die wind.
Either way, dis donners depressing.
< Om te "tannie" of om nie te "tannie"…
10 thoughts on "Irritasie van die nasie…"
Oktober 4, 2017 om 11:38
Darem was dit nie 'n kind wat gedoef-doef-doef het onder die wiel nie. Ag shame man, hoe moet hy nou leer sonder sy tas vol boeke?
Oktober 4, 2017 om 11:44
Nee kak man hulle moenie in die strate jol nie!
Oktober 4, 2017 om 11:47
Ek trek jou siel uit. Hierdie was kaksnaaks
Oktober 4, 2017 om 12:45
Ek weet. Anyway die Government sal vir hom nuwe boeke gee, mahala!
Oktober 4, 2017 om 12:46
Oktober 4, 2017 om 12:05
My lêplek, en my kantoor, is reg oorkant 'n laerskool. Die kinders is nie halfpad so 'n pyn in die gat soos daardie twee onderwysers (een man en een vrou) met 'n liefde vir hulle eie stemme wat die PA stelsel beman op sportdae nie.
Ek drink byvoorbaat 'n hele velletjie Urbanol as daai vrou oor die PA teem "Sal al die onder neges asseblief aantree…"
Ek wen jou steeds… Die EFF se Vrystaat kantore is reg langs my kantoor. Booyaahhhh!
Oktober 4, 2017 om 13:12
Ok. Ek gee op. Jy wen!
Oktober 4, 2017 om 13:08
Daai is nog nie halfpad so erg as wanneer die juffrou eers wegtrek met "Hou bene hou!! Hou bene hou!!" nie ….